Adelaida uhartea

Adelaida uhartea () Mendebaldeko Antartikan, Antartikako penintsularen kostaldean dagoen uharte bat da. Biscoe uharteak ditu iparraldean. Bi base zientifiko ditu eta neguan 22 zientzialari bizi dira eta udan 140.

 Historia 
1832. urtean John Biscoe komnadante britainiarrak 1832an Antartikako penintsularen kostaldeko uhartedietan zehar itsas txakurrak ehizatzeko espedizioa burutu zuen. Biscoe uharteak esploratu zituen eta haietatik hegoaldera dagoen uharteari Ingalaterrako Adelaida erreginaren izena eman zion.

1908-1910 artean espedizio frantses batek uhartearen mapa egin zuen eta Adelaida izena mantendu zion.

Argentinarrek Belgrano izena ematen diote.

 Geografia 
Ozeano Australean kokaturik dago. Uharteak itxura luzatua du, 139 km luzeran eta 32 km zabaleran baititu. Guztira 4.463 km²-ko azalera du.

Punturik altuena Gaudry mendia (2.315 m) da.

 Azpiegiturak 
Bi base zientifiko ditu:
 Base Carvajal (): Uhartearen hegoaldean kokaturik dago. Britainiarrek sortu zuten 1961ean eta 1984an Txileri utzi zioten. Udan 10 zientzilari egoten dira.
 Rothera Base (): Uhartearen ekialdean kokaturik dago eta 1975ean eraiki zuten. Udan 130 zientzilari egoten dira eta neguan 22.

 Lurralde aldarrikapenak 
Argentinak uharte hau Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Hiru aldarrikapenak Itun Antartikoaren baldintzetara mugatuta daude

Herrialde aldarrikatzaileen izendapenak:
 Erresuma Batuak Adelaide island
 Txilek isla Adelaida
 Argentinak isla Belgrano

 Iruditegia 

 Erreferentziak 

 Kanpo estekak 

Kategoria:Penintsula Antartikoa
Kategoria:Antartikako uharteak